|  |  |  |  |  |  |
| --- | --- | --- | --- | --- | --- |
| Satsningsområde | 1-10 | Begrunnelse | Tiltak | Tidsfrist | Ansvarlig |
| 1. Evangeliet til unåddeVi vil forkynne evangeliet i Norge og internasjonalt, slik at alle får mulighet til å høre det og ta imot Jesus som frelser og herre. |  |  |  |  |  |
| 2. Evangeliet til neste generasjonVi vil at alle barn og unge skal ha mulighet til å høre om og ta imot Jesus. |  |  |  |  |  |
| 3. Tjen hverandreVi vil bygge sterke, inkluderende og varme fellesskap. |  |  |  |  |  |
| 4. Elsk din nesteVi vil vise diakonal omsorg og gjestfrihet |  |  |  |  |  |
| 5. Gjør disiplerVi vil utruste mennesker til å følge Jesus og lære dem å holde alt han har befalt. |  |  |  |  |  |
| 6. Nyskapende formidlingVi vil stadig søke nye muligheter for å forkynne evangeliet. |  |  |  |  |  |
| 7. Ansvarlig forvaltning*Vi vil vise omsorg for hele mennesket og skaperverket.* |  |  |  |  |  |

## Evangeliet til de unådde

Vi vil forkynne evangeliet i Norge og internasjonalt, slik at alle får mulighet til å høre det og ta imot Jesus som frelser og herre.

**Hvordan:**

* kalle, utruste og sende mennesker til urbane områder med få kristne for å være vitner og plante kristne fellesskap.
* prioritere en større del av ansattressursene inn mot de minst nådde folkegruppene i verden.
* samarbeide med partnere for å nå nye folkegrupper.
* oversette Bibelen til nye språk.

## Evangeliet til neste generasjon

Vi vil at alle barn og unge skal ha mulighet til å høre om og ta imot Jesus.

**Hvordan:**

* arbeid blant barn og unge skal prioriteres når det gjøres nye ansettelser, og bør vernes hvis det må gjøres nedbemanning.
* styrke barne- og ungdomsarbeidet og legge til rette for frivillig engasjement.
* styrke arbeidet blant unge voksne
* utruste foreldre til trosopplæring i hjemmet.
* bygge relasjoner til, og dele evangeliet med, barn og unge i våre nabolag.
* bidra til å bevare troen i barne- og ungdomsårene og gjennom viktige overgangsfaser i livet.

## Tjen hverandre

Vi vil bygge sterke, inkluderende og varme fellesskap.

**Hvordan:**

* bønnen, ordet og sakramentene skal være hovedsak i våre fellesskap.
* alle forsamlinger skal ha et tilbud om små og store relevante møtepunkt for alle generasjoner.
* vise omsorg og hjelpe hverandre til å leve og vokse i den kristne tro gjennom å tjene hverandre med våre nådegaver.
* bidra til at det bygges relasjoner mellom mennesker i ulike generasjoner og livssituasjoner.
* styrke relasjonen mellom utsendingene og fellesskapene i Norge.
* det skal alltid være plass til flere i våre fellesskap.

## Elsk din neste

Vi vil vise diakonal omsorg og gjestfrihet.

**Hvordan:**

* bli kjent med, be for og vise omsorg for menneskene rundt oss.
* forsamlinger bør ha et flerkulturelt arbeid.
* ha en plan for å vise omsorg for mennesker i nærmiljøet.
* hjelpe mennesker ut av ensomhet, fattigdom, undertrykkelse og urettferdighet.

## Gjør disipler

Vi vil utruste mennesker til å følge Jesus og lære dem å holde alt han har befalt.

**Hvordan:**

* gi livsnær bibelundervisning og teologisk opplæring for alle generasjoner og målgrupper.
* utruste hverandre til å dele evangeliet i våre relasjoner • utvikle planer og ressurser for trosopplæring og ledertrening i fellesskapene og i hjemmet
* legge til rette for bruk av sunt trosforsvar for å møte utfordrende spørsmål om kristen tro og tenkning.
* samarbeide med våre utdanningsinstitusjoner, og ikke minst Fjellhaug internasjonale høgskole (FIH), med tanke på utrustning og utdanning til tjeneste i Misjonssambandet.

## Nyskapende formidling

Vi vil stadig søke nye muligheter for å forkynne evangeliet.

**Hvordan:**

* forkynne evangeliet på en relevant måte ved å bruke kunnskap om målgruppe, samfunnstrender og aktuelle livssyn.
* utruste mennesker til deltakelse på ulike arenaer for å sikre at det finnes en kristen stemme i mangfoldet.
* nytte eksisterende og ny teknologi for å nå nye områder og befolkningsgrupper.
* dele og tilpasse ressurser til gjensidig berikelse, også på tvers av landegrenser.

## Ansvarlig forvaltning

*Vi vil vise omsorg for hele mennesket og skaperverket.*

**Hvordan:**

* verne om menneskeverdet fra unnfangelse til en naturlig død og tilrettelegge arbeidet vårt for mennesker med ulike behov.
* holde frem måtehold og nøysomhet som gode verdier og forvalte skaperverket til beste for vår neste og for kommende generasjoner.
* skape engasjement for og forpliktelse til givertjeneste • se til at ansatte og frivillige medarbeidere får utføre sin tjeneste på en bærekraftig måte.
* ta hensyn til klima og miljø i driften av institusjoner, forsamlinger og arrangementer.
* sikre rekruttering av frivillige og ansatte i hele organisasjonen.
* ta vare på gode relasjoner med samarbeidskirker på gamle og nye misjonsfelt.